শাহরুখ কন্যা, সুহানা এখন টিন-ক্রাশ৷ বলিউডে পদার্পণের আগেই তাঁকে নিয়ে কৌতুহলের শেষ নেই৷ এর মধ্যে নিজের ফ্যানবেসও তৈরি করে ফেলেছে সে৷ কার সঙ্গে কোথায় যাচ্ছেন? কী পড়ছেন? সবের বৃতান্ত পেতে চান অনুরাগীরা৷ এদিকে সুহানাও বেশ অ্যাক্টিভ সোশ্যাল মিডিয়ায়৷ তাই আপডেট পেতে কোন অসুবিধাও হয়না৷ তবে কিং খানের মেয়ে বলেই খুব স্বাভাবিক তাঁর ব্যক্তিগত জীবনের দিকে সকলের ঝোঁকটা একটু বেশি৷
সম্প্রতি বিগ-বির নাতি অগস্ত্যার সঙ্গে পার্টি করে ছবি পোস্ট করেন সুহানা৷ সেই ছবি এখন রীতিমত ভাইরাল৷
ছবিতে সাদা ক্রপ টপ আর রিপড জিনস পরে সুহানা উষ্ণতার পারদ যে কোথায় তুলে দিয়েছেন তা বলা বেশ কঠিন৷ খোশ মেজাজে পার্টিতে মজে তিনি৷ তবে একা নন৷ তাঁর সঙ্গে দেখা যাচ্ছে বিশেষ কিছু বন্ধু-বান্ধব৷ তাঁদের মধ্যে অমিতাভ বচ্চনের নাতি অগস্ত্যাও রয়েছেন৷
অবশ্য অগস্ত্যা সঙ্গে তাঁর বন্ধুত্ব নতুন নয়৷ অমিতাভ বচ্চন এবং শাহরুখের পরিবার চিরকালই একটা স্পেশাল বন্ড শেয়ার করে৷ সেই বন্ধুত্বপূর্ণ সম্পর্ক এখনও অটুট রেখেছে তাঁদের নতুন প্রজন্মও৷ এদিকে সুহানা-অগস্ত্যা বেস্টফ্রেন্ডস হলে অন্যদিকে আরিয়ান-নব্যাও ভালো বন্ধু৷ ছবিতে অগস্ত্যা ছাড়াও রয়েছে ইয়াশ বিরলার মেয়ে শ্লোকা এবং বিজনেসম্যান অরবিন্দ দুবাসের ছেলে আজার৷ সূত্র: কলকাতা২৪
১৩ এপ্রিল, ২০১৮ ১১:২১:৫৫